Pa druk glo seun se kop in pot vol kookwaterŉ Man het Woensdag in die Musina-landdroshof verskyn op aanklag van poging tot moord nadat hy glo sy seun se kop in ŉ pot vol kookwater gedruk het. Brig. Hangwani Mulaudzi, woordvoerder van die polisie, sê Naledzani Ndou (23) sal weer op 26 Maart in die hof verskyn wanneer hy na verwagting om borg sal aansoek doen. Ndou het glo sy vyfjarige seun daarvan beskuldig dat hy mopaniwurms gesteel het wat hy besig was om te kook. Ndou het toe glo sy seun se kop in die pot vol kookwater gedruk. Die seun het ernstige beserings aan sy gesig opgedoen.